Groenpunt-moles: Joernaliste by tronk aangehou | Nuus24
Ondersoek kom ná moles by tronk
Gevangenes verskuif ná tronk-moles
Johannesburg – Vrystaatse tronkbeamptes het joernaliste aangehou, hul gereedskap gekonfiskeer en foto’s uitgevee van bewaarders wat ‘n gevangene aangerand het, het koerante berig.The Star en The Times berig dié voorval het Woensdag gebeur toe die parlement se portefeuljekomitee op korrektiewe dienste die Groenpunt-maksimumveiligheidstronk buite Deneysville in die provinsie besoek het. Dis dieselfde gevangenis waar tronkbewoners onlangs oproerig geraak het. Volgens dié publikasies is die media uitgenooi om die komitee te vergesel. Joernaliste het tydens die besoek gesien hoe tronkbewaarders ‘n gevangene aangerand het.“Ons het deur die heining gesien hoe ‘n bende bewaarders ‘n man in ‘n oranje gewaad aangerand het; ‘n beweerde weerlose gevangene wat van die pyn gewriemel en gekreun het,” het verslaggewers van The Star gesê.“... Hulle het hom op ‘n brutale wyse geslaan.” Fotojoernaliste het foto’s geneem terwyl die aanranding plaasgevind het.“Hulle het hom [die gevangene] toe weggeneem en na ons beweeg. Wat toe gebeur het, was ‘n uur lange traumatiese ondervinding wat ons soos terroriste laat voel het.”Talle joernaliste en fotograwe is aangehou, deursoek en hul selfone en kameras is weggeneem. Hulle is omtrent ‘n uur later vrygelaat en hul gereedskap is aan hulle oorhandig, maar die tronk het beslag gelê op die geheuestokkie van een van The Star se fotograwe. Alle foto’s – selfs dié wat nie met die aanranding te doen gehad het nie – is ook uitgevee. Subashni Moodley, streekskommissaris vir korrektiewe dienste in die Vrystaat en Noord-Kaap, het aan The Star se redakteur, Makhudu Sedara, gesê die fotograwe het hul ooreenkoms verbreek. Hulle het glo ‘n ooreenkoms aangegaan om nie rond te beweeg van waar hulle gestasioneer is, of om foto’s te neem nie.Volg Nuus24 op Twitter - SAPA
Lees meer oor: deneysville | media | tronke VOLGENDE OP NUUS24X